**Laisvo skridimo aviamodelių varžybos**

***Biržų Taurė 2023***

***Lietuvos taurės III etapas***

**I. VARŽYBŲ ORGANIZATORIUS**

1.1. Varžybas organizuoja Lietuvos aeroklubas, Lietuvos Aviamodelių Sporto Federacija ir Biržų aeroklubas.

1.2. Varžybų vadovas:

Darijus Atkočiūnas

Tel nr.: +370 687 27466

1.3. Varžybų vyr. teisėjas: Gediminas Vaitekūnas

**II. VARŽYBŲ TIKSLAS IR UŽDAVINIAI**

2.1.Nustatyti geriausius sportininkus laisvo skridimo aviamodelių klasėse.

2.2. Tobulinti aviamodelių sportininkų įgūdžius bei kelti jų kvalifikaciją.

2.3. Populiarinti aviamodelių sportą.

**III. DATA IR VIETA**

3.1. Varžybų data: **2023 m. liepos 29-30** dienomis.

3.2. Varžybų vieta: **Biržų Aeroklubas**, adresas: Veterinarijos g. 18, Širvėnos sen., Biržų r. sav.

3.3. Laisvosios treniruotės: 2022 m. liepos 28 d. (penktadienis).

3.5. Dėl apgyvendinimo Biržų aeroklube varžybų metu teirautis pas Darijų Atkočiūną.

**IV. DALYVIAI**

4.1. Varžybose gali dalyvauti Lietuvos bei užsienio šalių sportininkai.

4.2. Varžybos vykdomos Laisvo skridimo aviamodelių klasėmis; **F1A, F1B, F1C.**

4.3. Už nepilnamečius sportininkus, jų saugumą, treniruočių, varžybų ir laisvalaikio metu atsako komandų vadovai arba juos lydintys asmenys.

**V. VARŽYBŲ REGISTRACIJA**

5.1. Registracija asmeninėje bei komandinėje įskaitose bus vykdoma varžybų dieną iki varžybų pirmo turo pradžios paskelbimo.

5.2. Dalyvio mokestis netaikomas.

5.4. Užsiregistruodami sportininkai patvirtina, jog su varžybų nuostatais yra susipažinę.

**VI. BENDROSIOS NUOSTATOS**

6.1. Varžybos organizuojamos pagal FAI sportinio kodekso 1 - 4 skyrius.

6.2. Varžybų metu numatomi penki pagrindiniai turai. Esant vienodam taškų skaičiui vykdomi papildomi finaliniai skrydžiai.

6.3. Varžybos laikomos įvykusiomis jei pavyksta pilnai įvykdyti bent tris turus.

6.4. Dėl nepalankių oro sąlygų vyr. teisėjas gali daryti varžybų tvarkaraščio, ir maksimalaus skridimo laiko pakeitimus (taip pat varžybos gali būti nukeltos į vakarą arba rezervinę dieną – sekmadienį).

6.5. Varžybose taip pat bus vykdoma **KOMANDINĖ įskaita**: komandą sudaro trys aviamodeliuotojai, nepriklausomai kokioje aviamodelių klasėje jie skrenda. Komandiniam rezultatui sumuojamas visų trijų komandą atstovaujančių sportininkų surinktų taškų skaičius.

**VII. DARBOTVARKĖ**

***Liepos 28 d. (penktadienis) – laisvosios treniruotės***

***Liepos 29 d. (šeštadienis) - F1A, F1B, F1C varžybų diena :***

|  |  |  |
| --- | --- | --- |
| **F1A / F1B / F1C** | | **Skrydžių trukmė** |
| **F1A / F1B / F1C** |
| I turas | 600 - 700 | 240 |
| II turas | 700 - 800 | 180 |
| III turas | 800 - 900 | 180 |
| IV turas | 900 - 1000 | 180 |
| V turas | 1000 - 1100 | 180 |
|  |  |  |
| Finaliniai turai | 1800 |  |

***Liepos 30 d. (sekmadienis) - rezervinė varžybų diena.***

**VIII. REZULTATŲ VERTINIMAS IR APDOVANOJIMAI**

8.1. Skrydžių laiką turų metu vertina varžybų teisėjai, o rezultatų skaičiavimą atlieka vyriausiasis teisėjas.

8.2. Varžybose vykdomos asmeninės sportininkų įskaitos aviamodelių klasėms: **F1A, F1B, F1C.**

8.3. Varžybose vykdoma **KOMANDINĖ įskaita** (komandą sudaro trys aviamodeliuotojai).

8.4. Nugalėtojais skelbiami daugiausiai taškų kiekvienoje aviamodelių klasėje surinkę sportininkai bei komanda.

8.5. Nugalėtojas(ai) ir prizininkai apdovanojami taurėmis.

8.6. Asmeniniai rezultatai, perskaičiuoti per 1000 taškų, įeina į bendrą Lietuvos taurės ir reitingo įskaitas.

**IX. PROTESTAI**

9.1. Protestai dėl varžybų organizavimo, rezultatų ir jų vertinimo privalo būti pateikti ne vėliau kaip praėjus valandai po paskutinio oficialaus varžybų turo pabaigos.

9.2. Protestus vertina ir sprendžia vyriausiasis teisėjas, esant būtinybei tariamasi su Lietuvos Aviamodelių Sporto Federacijos Atstovais (viceprezidentais).

9.3. Sprendimas dėl protesto privalo būti pateiktas iki galutinių varžybų rezultatų paskelbimo ir apdovanojimų.

X. **VARŽYBŲ PARTNERIS**

10.1. Švietimo, mokslo ir sporto ministerija.